ועדת העבודה, הרווחה והבריאות, כנסת 16, פרוטוקול מספר 551, 2006-02-20 09:30

חיים כץ: שלום, אני פותח את ישיבת הוועדה.

חיים כץ: הישיבה הזאת נתכנסה בעקבות פנייה של פורום מטה המאבק למען האב הגרוש.

חיים כץ: שאלו אותי אם אני גרוש.

חיים כץ: אני רוצה לומר שאני נשוי עם שלושה בנים ונכדה, ואני חי באושר.

חיים כץ: שאלו מה פתאום אני מקיים את הישיבה, ולכן רציתי לציין זאת.

חיים כץ: אני נשוי 34 שנה, ואני מקווה שעד סוף הדרך כך זה יהיה.

חיים כץ: אני רוצה לתת את זכות הדיבור למגיש הבקשה.

רז משגב: אני רוצה להתחיל ולומר, כי המדיניות והמשנה של רשויות הרווחה והמשטרה בטיפול, בתלונות על אלימות במשפחה, הן שגויות.

רז משגב: המשנה של המשטרה מבוססת על נתונים שגויים.

רז משגב: את זאת אנחנו למדים ממכתבו של תנ"צ טוביה ינקילביץ.

רז משגב: הטענה של המשטרה ושל רשויות הרווחה כאילו יש בישראל למעלה מ-200,000 נשים מוכות, היא טענה שהוכחה ככוזבת.

רז משגב: אני שמח לומר, כי שדולת הנשים הורידה את הנתון השקרי הזה מהדו"ח שלה בשנת 2004.

רז משגב: הנתונים האלה מבוססים על המצאה שהופצה בציבור.

רז משגב: אין לה שום בסיס מדעי או מחקרי.

רז משגב: הנתונים האלה מובאים מתוך מובאה שנמצאת באתר של ויצ"ו, שמפנה לאתרים אחרים.

רז משגב: כך הפכו משהו שהוא פחות ממאמר עיתונאי לעובדה קיימת.

רז משגב: כתוצאה מכך המשטרה בנתה משנה שהמשמעות העיקרית שלה, היא הפרה בוטה של חזקת החפות, ענישה ללא כל ברור עובדות של האבות הגרושים תוך כדי זריקת מהבית, מעצרם והפרה של זכויות רבות של האבות הגרושים ברגע שמוגשת נגדם תלונה.

רז משגב: אחת התוצאות הקשות ביותר של המצב הקיים, הוא שאבות רבים מתאבדים.

רז משגב: לפי הנתונים שחילצנו מתוך נתוני משרד הבריאות על אובדנות, עולה שלמעלה מ-200 אבות גרושים מתאבדים כל שנה.

רז משגב: לצערנו, המומחים אומרים שהמספר האמיתי הוא גבוה יותר.

רז משגב: התפיסה ששוררת היום בציבור, במשטרה ובמערכת הרווחה, אומרת שהנשים אינן אלימות וכי האלימות היא נחלת הגברים בלבד.

רז משגב: האמירה הזאת עומדת בסתירה לכל מה שאנחנו יודעים ממחקרים שנערכו בעולם, בהם הוכח כי בנושא אחד יש שוויון בין המינים, באלימות בין בני זוג בתוך המשפחה.

רז משגב: יש לנו אסופה של 174 מחקרים מכל העולם, שנערכו ב-30 השנה האחרונות.

רז משגב: המחקרים האלה מוכיחים, כי לפחות 50% מהתקריות האלימות במשפחה יזומות על ידי נשים.

רז משגב: כתוצאה מהסתה ודמוניזציה של דמות הגבר והאב הגרוש, מתעלמים מן האבות הגרושים.

רז משגב: כל תלונה של אישה מתקבלת.

רז משגב: ההנחיות של המשטרה אומרות, כי ברגע שמתקבלת תלונה להוציא מיד את הגבר מהבית ולהרחיקו.

רז משגב: הדברים אלה הם מתוך ניסיון אישי של רבים מחברי מטה המאבק, ומתוך מחקר שערכנו בקרב קציני משטרה, קציני סיור.

רז משגב: ההנחיה שלהם, היא שכאשר מוגשת תלונה לוקחים את הגבר לתחנת המשטרה, אפילו אם מתרשמים בשטח כי אין שום בסיס לתלונה של האישה.

חיים כץ: מה היית מצפה שיהיה המצב?

רז משגב: הייתי מצפה שהדברים קודם ייבחנו לגופו של עניין.

רז משגב: תנ"צ פיני יחזקאלי מודה, כי למעלה מ-50% מהתלונות כוזבות.

רז משגב: אנחנו טוענים, כי האחוז הוא גבוה יותר ומתקרב ל-90%.

רז משגב: מחקר נוסף שהתפרסם בביטאון המשטרה אומר, כי בגלל הלחץ הציבורי המופעל על המשטרה היא איננה לוקחת סיכונים ומרחיקה את הגבר מבלי לבדוק קודם.

רז משגב: חזקת החפות, שהיא הבסיס לזכויותיו של כל אזרח, איננה מתקיימת ברגע שמוגשת תלונה של אישה.

רז משגב: יתרה מזאת, המשטרה מסרבת לקבל תלונות של גברים על אלימות.

רז משגב: אנחנו נתקלנו בדיווחים רבים, בהם בתחנות משטרה רבות סרבו לקבל תלונות של גברים על אלימות.

רז משגב: סרבו גם לקבל תלונות של גברים על כך שהוגשו נגדם תלונות כוזבות.

רז משגב: המשטרה איננה מעמידה לדין ואיננה פותחת חקירה פלילית כנגד נשים שהגישו תלונות כוזבות, בטענה המצחיקה שפעולה כזו תמנע מנשים אחרות להגיש תלונות.

רז משגב: עורכי דין מספרים, כי נשים רבות משתמשות בכלי של הגשת תלונות כוזבות במשטרה ככלי לחץ כנגד הגברים.

חיים כץ: אתה חוזר ומתאר את המצב.

חיים כץ: אני רוצה לדעת, לאן אתה שואף להגיע.

רז משגב: אני רוצה להגיע למצב שבו לא תהיה הרחקה אוטומטית של אבות מהבית, וכי כל מקרה ייבדק לגופו של עניין.

חיים כץ: לצערי, בארץ שלנו קורה שלפעמים בודקים את זה לגופה של אישה, וזה כבר מאוחר.

רז משגב: זה דגל שמשתמשים בו הרבה.

חיים כץ: בארץ הזאת לא שמעתי כמעט על מקרים בהם אישה רצחה גבר.

יעקב בן יששכר: יש דבר כזה.

רז משגב: אני התחלתי את דבריי ואמרתי, כי מתקיים מסע הסתה כנגד הגברים והאבות בכלל.

רז משגב: זה נכון שיש גם רציחות של נשים, ואנחנו נגד התופעה הזאת.

רז משגב: אנחנו נגד אלימות בכלל, מכל אדם לגבי כל אדם.

חיים כץ: מה היא המטרה שלך?

רז משגב: אנחנו רוצים שלא תהיה הרחקה אוטומטית ושתהיה בדיקה אמיתית של המקרים.

רז משגב: אנחנו רוצים שכנגד נשים שמגישות תלונות כוזבות תוגשנה תלונות על יד המשטרה והן תעמודנה לדין.

רז משגב: אנחנו רוצים, שלא יהיה מצב שבו אבות יורחקו באופן אוטומטי מילדיהם.

רז משגב: במקרה שבו האישה היא זו שמגישה את התלונה הכוזבת, היא זו שתורחק מהבית.

רז משגב: אנחנו רוצים, שהמשטרה תקבל את התלונות של הגברים ותחקור אותן.

רז משגב: אחוז פתיחת תיקים לאחר תלונות שמגישים הגברים על ידי המשטרה שהופכים ל-א.ת הוא גבוה מאוד.

רז משגב: את רוב התלונות שהגברים מגישים המשטרה אינה חוקרת.

חיים כץ: לפני רגע אמרת כי המשטרה לא מקבלת כלל את התלונות האלה.

רז משגב: אני מתייחס לאלה שהם מקבלים.

רז משגב: יש פה אנשים שניסו להגיש תלונות, ופשוט זרקו אותם ולא אפשרו להם להגיש תלונות.

רז משגב: במקרים בהם אפשרו להם להגיש תלונות, סגרו את התיק אחרי שבועיים, כאשר אחר כך הוגש נגדם כתב תביעה.

רז משגב: המשטרה היום נוהגת לסגור את התיקים של התלונות שהתבררו כלא נכונות תחת כותרת שמשאירה את התלונה פתוחה ברישומי המשטרה.

רז משגב: התלונות האלה אינן נמחקות.

רז משגב: כלומר, אם אישה היום הולכת ומגישה 10 תלונות כוזבות והתיקים נסגרים בסופו של דבר, עדיין כאשר מזינים את תעודת הזהות של האדם קופצת רשימת תלונות.

רז משגב: ברגע שהחקירה הסתיימה ללא כתב אישום, המשטרה צריכה למחוק את התלונות האלה מרישומיה.

חיים כץ: האם יש מישהו מהצד השני שרוצה להגיב?

נורית זיו: זה נכון, שהמשטרה היא לא אורגן יחיד בחברה שמטפל בנושא הזה.

נורית זיו: אני רוצה להזכיר, כי בעבר ישבה ועדה בין- משרדית מאוד גדולה, בראשות יגאל בן שלום.

חיים כץ: אבל פה הטענות הן כלפי אלימות נגד גברים, ואת שולחת את זה לתחום של אלימות כלפי נשים.

נורית זיו: במסגרת הוועדה הזאת, שבה ישבו נציגים מכל המשרדים ולא רק מעמותות, הוצגו סטטיסטיקות מדויקות.

נורית זיו: הסטטיסטיקות האלה הצביעו על התופעה של אלימות במשפחה, מה קורה לילדים לגבר ולאישה בתוך מעגל המשפחה.

נורית זיו: בוועדה הזאת לא היה אינטרס של גורם זה או אחר.

נורית זיו: על סמך העבודה הרצינית של אותה ועדה גובשה מדיניות כללית, ששלחה את כל המשרדים ליישם ולבצע מדיניות בנושא של תופעת האלימות במשפחה.

נורית זיו: הבסיס לעבודה שלנו, היה הבסיס הזה.

נורית זיו: אני מדברת ברמה של עובדות ולא ברמה של אוירה.

נורית זיו: חלק מהדברים שנאמרו כאן הם נושאים התלויים באווירה כלשהי והם לא מדויקים.

נורית זיו: חלק מהעבירות בן בני זוג, הן עבירות שנעשות בדלת אמות.

נורית זיו: אנחנו לא יכולים לשים מצלמה בכל בית, ובשל כך המטריה הזאת היא מטריה בעייתית.

נורית זיו: אנחנו בוחנים את הדברים לא לפי גחמות או לפי רצון כזה או אחר של שוטר.

נורית זיו: בכל תיק ותיק אנחנו עושים הערכת מסוכנות מסודרת, לפי פרמטרים שמקובלים בעולם.

נורית זיו: בכל התיקים, באופן שאינו יוצא מן הכלל, החבלות הפיזיות שנשים סובלות מהן כתוצאה מהתקיפה, הן חבלות פיזיות קשות לעין ערוך.

יאיר תיבון: אנחנו בכלל לא מדברים על חבלות פיזיות.

רז משגב: אנחנו מדברים על הרחקות מהבית ותלונות כוזבות.

נורית זיו: מדובר ב-20,000 תיקים שנפתחים בשנה, כאשר 73% הן עבירות תקיפה, עבירות כנגד הגוף ועבירות איומים.

נורית זיו: הרוב המוחלט הוא של עבירות תקיפה ותקיפה חבלנית.

נורית זיו: על פניו, הנתונים שנאמרו כאן הם לא נכונים.

נורית זיו: אני אנסה לענות לשאלות אחד לאחד, על מנת שהדיון יהיה מסודר.

נורית זיו: לגבי הנושא של קבלת תלונות כוזבות המוגשות על ידי נשים ושימוש במערכת אני רוצה לומר, כי גם גברים עושים את זה.

חיים כץ: זה בכלל לא חשוב.

חיים כץ: נשאלת השאלה, האם תלונות כוזבות של נשים מטופלות או לא.

חיים כץ: לא מעניין אותי אם הגברים גונבים.

חיים כץ: נשאלת השאלה, האם המשטרה מרשה לנשים לגנוב.

נורית זיו: יש פה טענה, כי יש סגירה אוטומטית של תלונות של אבות וכי יש פער של 400% לרעת הגברים.

נורית זיו: אני רוצה להציג את העובדות.

נורית זיו: בשנת 2005 נפתחו 4,229 תיקים כנגד נשים ו-15,865 תיקים כנגד גברים.

נורית זיו: מתוך חוסר ראיות נסגרו 15.4% מהתיקים שהוגשו כנגד גברים ו-15.5% מהתיקים שהוגשו כנגד נשים.

נורית זיו: הטענה, כי כל התלונות של הגברים מסתיימים באי תביעה איננה נכונה.

נורית זיו: 90% מכלל התיקים הם תיקי פ.

נורית זיו: א ו-8%-10% מכלל התיקים הם תיקי א.ת.

נורית זיו: לכן, הטענה היא לא נכונה.

חיים כץ: אבל את לא עונה על השאלה.

חיים כץ: נשאלת השאלה, האם יש טיפול בנשים שהגישו תלונות שנמצאו ככוזבות.

חיים כץ: האם תלונה שמגישים כנגד גבר, שמתבררת כתלונה כוזבת והמשטרה סוגרת את התיק, האם נמחק או לא.

נורית זיו: זה קשור לרישום הפלילי ולא לגבר או אישה.

נורית זיו: אני מנסה להסביר, כי אנחנו לא הולכים לפי ג'נדר אלא לפי חוק וכלל.

נורית זיו: אני מראה, כי המדיניות שאנחנו פועלים לפיה היא אחידה כלפי נשים וגברים.

נורית זיו: גם לגבי הנשים וגם לגבי הגברים, הרישום נשאר.

חיים כץ: את מספרת לי את מה שאת רוצה, ואני שואל אותך שאלות כדי להבין את העניין.

חיים כץ: אני שואל אותך שאלות קצרות, שאת יכולה לענות עליהן ב"כן" או "לא".

חיים כץ: האם המשטרה עושה משהו כנגד אישה שהגישה תלונה כוזבת?

נורית זיו: אני מנסה להסביר את הדברים מהאספקט של ראיות.

חיים כץ: את לא צריכה להסביר לי את זה.

חיים כץ: גם אם תגידי לי כי אסור להגיש תלונה כוזבת, אני אקבל את זה.

חיים כץ: את לא אומרת לי את זה.

רז משגב: כי הם לא עושים.

נורית זיו: במידה ומתגבשות ראיות להודעה כוזבת, מוגש כתב אישום.

נורית זיו: יש הבדל בין מקרה שהוכח כהודעה כוזבת, לבין מקרה בו יש חוסר ראיות.

נורית זיו: הנושא של חוסר ראיות הוא לא הודעה כוזבת.

נורית זיו: הודעה כוזבת היא כאשר אנחנו משוכנעים באופן חד משמעי ואנחנו יכולים לשכנע מעבר לכל ספק את בית המשפט.

נורית זיו: כאשר התביעה מגיעה לבית המשפט, היא צריכה לשכנע מעבר לכל ספק סביר כי אכן אפשר להרשיע בהודעה כוזבת.

נורית זיו: לכן, הפער בין מקרים שנסגרים מתוך חוסר ראיות לבין מקרים של הודעה כוזבת, הוא פער שהוא בהכרח גדול.

נורית זיו: זה לא מספיק שגבר יגיד כי לא היה כזה דבר.

נורית זיו: אנחנו צריכים ראיות להודעה כוזבת.

נורית זיו: במידה ואנחנו מגבשים ראיות, אנחנו הולכים לבית המשפט.

נורית זיו: מי שמתמצא בנושא של תלונות נשים, יגיד לך כי חלק מהנשים שהגישו תלונה חוזרות לבית המשפט או למשטרה ואומרות, כי הן אינן רוצות להמשיך את הטיפול בתלונה.

נורית זיו: הן לא אומרות כי לא קרה הדבר, אלא כי הן אינן רוצות להמשיך את הטיפול בתלונה.

גיל רונן: אבל יש כאלה שמשקרות.

נורית זיו: אלה שמשקרות זה כמו אלה שמשקרים.

נורית זיו: מי שעורך דין יודע, כי הבסיס הראיתי להודעה כוזבת הוא בסיס שאנחנו צריכים אחר כך להוכיח אותו בבית משפט.

גיל רונן: אבל ידוע לכם שאלה נשים.

נורית זיו: לא ידוע לנו שזה של נשים.

נורית זיו: אין פה מלחמה נגד אבות גרושים.

נורית זיו: אתם אומרים, כי המשטרה גמרה אומר להילחם בגברים הגרושים.

נורית זיו: במאבק הזה של הגירושין יש גברים ונשים.

נורית זיו: אם קיים שימוש במערכת, הוא גם של גברים וגם של נשים.

חיים כץ: אם אתם מוצאים שהתלונה היא כוזבת, אתם מוחקים את התלונה מיומן התלונות שהוגש נגד הבעל?

נורית זיו: אם זה כוזב, כן.

נורית זיו: אם התלונה היא כוזבת, זה אומר שמהצד השני נגנז תיק חוסר אשמה.

נורית זיו: כאשר התיק נגנז מחוסר אשמה, הוא נעלם מהרישום הפלילי.

נורית זיו: כל סיבה אחרת לגניזה, כמו חוסר עניין לציבור או חוסר ראיות, לפי חוק הרישום הפלילי, משאירה את הרישום הפלילי למשך כמה שנים.

נורית זיו: אדם שתיקו נגנז מתוך חוסר עניין לציבור או חוסר ראיות, הרישום הפלילי לגביו נשאר.

נורית זיו: אין לזה שום קשר למדיניות שלנו בנוגע לאלימות בין בני זוג.

נורית זיו: נטען פה, כי ישנה הרחקה אוטומטית.

נורית זיו: אני רוצה לומר, כי אין הרחקה אוטומטית.

נורית זיו: ישנן 20,000 תלונות ורק 4,000 מעצרים.

יאיר תיבון: כמה תלונות חוזרות ישנן היום?

נורית זיו: אין הרבה תלונות חוזרות.

נורית זיו: אני מסתכלת על הכל בצורה אובייקטיבית.

נורית זיו: ייתכן שקיימות כמה נשים שחוזרות שוב ושוב ומגישות תלונה.

נורית זיו: עם זאת, זה לא קיים כתופעה.

נורית זיו: ההגדרה שלי לרצדיביסט, זה אדם שיש לו כבר תיק שני.

נורית זיו: בוודאי שיש נשים שמגישות 4-5 תלונות, אבל לא ניתן לומר שזאת תופעה.

נורית זיו: אני רוצה להראות את הדברים בתחום של הפרת הוראה חוקית.

נורית זיו: בתחום הזה ניתן לומר כי אפשר להעליל על הגבר, כי לא מדובר בחבלות.

נורית זיו: בדקתי את הנתונים ומצאתי, כי יש 966 תיקים כנגד נשים ו-1,438 תיקים כנגד גברים.

נורית זיו: הפרת הוראה חוקית מתחלקת לשניים: הפרה הקשורה להסדרי ראיית ילדים, הפרת הוראה חוקית שנועדה להגן, כמו צו הגנה או הרחקה.

נורית זיו: מתוך 766 תיקים, 61 תיקים הם נגד הגברים.

נורית זיו: יש 490 תיקים על הפרת צווי הגנה של גברים.

נורית זיו: כך אנו מוצאים שיש 1,000 מול 966.

נורית זיו: סגירת התיקים היא זהה.

נורית זיו: אני מדברת על מדיניות, ולא על הרגש.

נורית זיו: טוענים פה כי אנחנו סוגרים את כל התלונות של הגברים ומטפלים רק בתלונות הנשים.

נורית זיו: העובדות מראות כי המדיניות שלנו בשני המקרים זהה.

נורית זיו: אנחנו לא עושים אפליה לגבי ציבור זה או אחר.

יאיר תיבון: לפי התיאור של הגברת, מדובר במשטרת שוויצריה ולא במשטרת ישראל.

יאיר תיבון: הנתונים הם לא כאלה.

חיים כץ: מהיכן היא הביאה את הנתונים?

יאיר תיבון: אין קשר בין הנתונים שהיא הציגה למה שקורה במציאות.

יאיר תיבון: אני יכול לספר על המקרה שלי.

חיים כץ: המקרה שלך הוא לא סטטיסטיקה.

יאיר תיבון: המקרה שלי הוא מקרה מייצג.

יאיר תיבון: אני אדם נורמטיבי.

יאיר תיבון: אני הייתי קצין בצבא עם רשיון לנשק.

יאיר תיבון: לאחר שהתחתנתי התחלתי לסבול מאלימות מצד אשתי.

יאיר תיבון: אני לא מדבר על דברים רציניים, אלא על סטירות ודחיפות.

יאיר תיבון: לא הגשתי תלונות במשטרה וככה חיינו.

יאיר תיבון: כאשר אשתי החליטה כי היא רוצה להיפרד ממני, היא הלכה והגישה מסמכים לבית המשפט מבלי שידעתי בכלל.

יאיר תיבון: באותו היום שהיא הגישה את המסמכים לבית המשפט, היא עשתה לי פרובוקציה והתעקשה שאני אחזור הביתה, בעוד שאני הייתי אמור לנסוע להוריי לטפל באמי החולה.

יאיר תיבון: היא הזמינה לי משטרה, והם באופן אוטומטי לקחו ממני את האקדח והרחיקו אותי מהבית ל-15 ימים.

יאיר תיבון: במקרה הזה לא היו שום סימני חבלה ושום היסטוריה.

יאיר תיבון: היא הגישה גם בקשה לצו הרחקה מהבית, ובדיון שנערך בבית דין לענייני משפחה השופט קבע בצורה מפורשת, כי הגרסה שלה לא אמינה והחזיר אותי הביתה.

יאיר תיבון: המשטרה לעומת זאת התעקשה והעמידה אותי לדין.

יאיר תיבון: אני הייתי צריך לשכור עו"ד ב-4,000 דולר, ולבסוף סגרו את התיק מחוסר עניין לציבור ולקחו לי את הרשיון לאקדח.

חיים כץ: לא סגרו את התיק בגלל שיצאת זכאי או מחוסר ראיות, אלא מחוסר עניין לציבור.

חיים כץ: יכול להיות שעשית את מה שעליו האישה התלוננה.

רז משגב: לא.

רז משגב: זאת שיטה.

יאיר תיבון: המשטרה התעקשה להעמיד אותי לדין.

יאיר תיבון: כתוצאה מהמכתב של עו"ד שלי, המשטרה נאותה לסגור את התיק מחוסר עניין לציבור.

יאיר תיבון: עו"ד המליצה לי לא להסתבך ולהסכים לכך, כי זה יכול להזיק לי במשפט הגירושין בתביעת המשמורת.

יאיר תיבון: אני הסכמתי לכך ונשארתי עם הכתם הזה.

יאיר תיבון: הדברים שהשוטרת אמרה כאן, אינם נכונים.

יאיר תיבון: אני הורחקתי באופן אוטומטי ל-15 יום מהבית.

יאיר תיבון: למרות הקביעה של השופט של בית הדין לענייני משפחה, כי הגרסה של אשתי לא אמינה, המשטרה התעקשה להעמיד אותי לדין.

יאיר תיבון: אני לא יודע אם היא בכלל נציגה של משטרת ישראל.

יעקב בן יששכר: אם האישה לא רוצה לתת את הילד לבעל, למרות שיש צו של בית משפט, היא מרימה טלפון למשטרה ואומרת כי הבעל מאיים עליה.

יעקב בן יששכר: מגיעים שני שוטרים שלא מבינים במשפטים ולא יודעים איך להתייחס לכך.

יעקב בן יששכר: ההוראה שלהם היא לקחת את האב.

יעקב בן יששכר: הם אומרים לאב: אל תתקרב כדי לא להסתבך.

יעקב בן יששכר: לך לבית משפט, כי אנחנו לא מתערבים.

יעקב בן יששכר: הוא מורחק 15 יום מהבית, כאשר 30 יום אסור לו לדבר עם האישה.

יעקב בן יששכר: הוא לא רואה את הילדים.

יעקב בן יששכר: אלה משדולת הנשים אומרות כי זה חלק מההליך כדי להרוויח צד כלשהו במאבק הגירושין.

יעקב בן יששכר: גם אם אתה לא אלים, אתה לא רואה את הילדים שלך במשך 30 יום.

יעקב בן יששכר: גם אם יש אמת בטענות, יכולים לבנות פלטפורמה בה הילד ייפגש עם האב.

יעקב בן יששכר: אני נגד אלימות כלפי נשים.

יעקב בן יששכר: לי יש חבר שנרצח על ידי אישה, יחיאל אוחנה שמו.

יעקב בן יששכר: אני יודע שהיא קיבלה במשטרה העדפה.

יעקב בן יששכר: עד למשפט היא היתה משוחררת.

יעקב בן יששכר: אם אני הייתי מבצע משהו, הייתי נעצר עד תום ההליכים.

יעקב בן יששכר: היא שוחררה עד למשפט, ובמשפט היא באה בטענות למערכת ולכן היא הואשמה בהריגה.

יעקב בן יששכר: מי שמבצע רצח, צריך למצות איתו את הדין.

יעקב בן יששכר: לא יכול להיות מצב שבו אני מרים טלפון למשטרה ואומר כי האישה מאיימת עליי, ולא מטפלים בזה.

יעקב בן יששכר: 7 שנים האישה לא הועמדה לדין, וזה למרות שיש קלטות ותמלול.

יעקב בן יששכר: אני מגיש בקשה להעמיד אותה לדין, כולל ליועץ המשפטי לממשלה, ואז המשטרה אומרת שהדבר הוא בהשלמת ראיות.

יעקב בן יששכר: כאשר הגשתי תלונה על תלונת שווא, אמרו לי כי אני מבזבז את הזמן שלי וכי הם לא יעמידו אותה לדין.

חיים כץ: מי אמר זאת?

חיים כץ: אנחנו רוצים לשמוע את השם, על מנת שנפנה לשר.

יעקב בן יישכר: אני פניתי לרפ"ק גיא ישראלי.

חיים כץ: האם הוא אמר לך, כי חבל לך על הזמן וכי משטרת ישראל לא מגינה על גברים אלא רק על נשים?

יעקב בן יששכר: זה מה שהוא אמר לי, ואף יותר מזה.

יעקב בן יששכר: כאשר אני הגעתי לתחנה בעקבות התלונה של האישה, אני ישר נעצרתי.

יעקב בן יששכר: אני התלוננתי גם על פקידת הסעד שנתנה יד לדבר הזה.

יעקב בן יששכר: רפ"ק גיא ישראלי וראש מחלקת הנוער הרימו טלפון לפקידת הסעד כדי לבקש את האישור שלה לפעול.

יעקב בן יששכר: זה דבר מטורף.

יעקב בן יששכר: אני לא הפרתי שום צו של הסדרי ראייה.

יעקב בן יששכר: אני יכול להציג בפניכם מקרה נוסף של הגשת תלונה על התעללות מינית בילדה.

יעקב בן יששכר: האדם הזה נחקר והורחק מהילדה.

יעקב בן יששכר: הובהר שלאישה יש הפרעת אישיות ושהתלונה היא תלונת שווא.

יעקב בן יששכר: לקחו לו את הנשק מיידית.

יעקב בן יששכר: הוא פנה וביקש שהמשטרה תפעל ותגיש כתב אישום נגד האישה, ועד היום המשטרה לא פעלה כנגד האישה.

יעקב בן יששכר: אני יכול לומר לכם כי 50% מהתלונות הן תלונות שווא, וזה כדי ליצור עדיפות בהליכי הגירושין.

יעקב בן יששכר: עד היום היינו נורמטיביים, ואיך שאנחנו נכנסנו להליך של הגירושים לכל אחד מאיתנו נפתחו כמה תלונות במשטרה.

יעקב בן יששכר: אם אני אלים, תשימו אותי בבית סוהר.

יעקב בן יששכר: מצד שני, אם אתם מזהים כי מדובר בתלונת שווא שנועדה להביא הישג משפטי בהליך הגירושין, תעמידו את האישה למשפט.

יעקב בן יששכר: אם הייתם עושים את זה, למשטרה היה פחות עבודה, והילדים לא היו מורחקים מהוריהם.

יעקב בן יששכר: את, סנ"צ נורית זיו, אמרת קודם, כי אפשר לשאול את נשות הארגונים.

יעקב בן יששכר: הן מייצגות את העניין הנשי.

יעקב בן יששכר: יש לי בת ויש לי גם אמא.

יעקב בן יששכר: גם לנו יש נשים בתוך כל העניין הזה.

רונית לב ארי: אני עוסקת בתחום הזה מאז שנת 1977.

רונית לב ארי: אני עשיתי את המחקר הראשון שעסק באלימות כנגד נשים.

רונית לב ארי: בשנת 1983 אני רציתי להמשיך את המחקר, והצעתי להקים מרכז לייעוץ בנושא של אלימות במשפחה, וזה המרכז הראשון שקם בארץ.

רונית לב ארי: לא במקרה קראנו לו, המרכז לייעוץ והכוון ואלימות במשפחה, שהפך למרכז לטיפול ולמניעה כי לא היה לאן לכוון.

רונית לב ארי: למרות ששאלו אותי, למה את לא מדברת רק על אלימות כנגד נשים, אני אמרתי כי אני רוצה לדבר על אלימות במשפחה, אלימות של נשים כלפי גברים, אלימות של גברים כלפי נשים, אלימות של ילדים כלפי הורים ואלימות בין אחים.

רונית לב ארי: המציאות בארץ ובעולם מראה כי רוב האלימות שמתרחשת בתוך המשפחה, שהיא תא אינטימי, סגור ורחוק מעין הציבור, היא אלימות של גברים כנגד נשים.

רונית לב ארי: 90% זו אלימות של גברים כנגד נשים, ורק 10% זאת אלימות של נשים כנגד גברים.

רז משגב: מחקרים בכל העולם אומרים דברים אחרים לגמרי.

גיל רונן: היא משקרת במצח נחושה.

גיל רונן: אתן עובדות על כל המערכת.

גיל רונן: יש מאות מחקרים שמראים את ההפך.

רונית לב ארי: אני הייתי מנהלת הרשות לקידום מעמד האישה במשרד ראש הממשלה, וגם בתפקיד הזה עסקתי בנושא.

רונית לב ארי: משרד הרווחה גם הוא מדבר על אלימות במשפחה ולא על אלימות כנגד נשים, למרות שיש במדינת ישראל 8,000 אסירים ו-200 אסירות, ולמרות שרוב הפציעות שמגיעות לחדרי מיון הן פציעות של נשים.

רונית לב ארי: עם זאת, אני חושבת שצריך להתייחס במלוא כובד הראש, הרצינות, החשיבות והמקצועיות לגברים שסובלים מאלימות.

רונית לב ארי: משטרת ישראל היא אחת המשטרות המתקדמות והמפותחות ביותר בתחום.

רונית לב ארי: היא מהווה דוגמא לעולם בכנסים בינלאומיים.

רונית לב ארי: למרות זאת, יש מקום לשיפור.

רונית לב ארי: אני הייתי הראשונה שהתחילה להדריך שוטרים בתחילת שנות ה-80, והמשטרה היתה פתוחה מאוד להדרכות.

רונית לב ארי: אני חושבת שצריך כל הזמן ללמוד מחדש ולקחת לתשומת הלב את הדברים שאתם מעלים כאן.

חיים כץ: כאן הועלה הנושא של אפליה מתקנת.

חיים כץ: הגברים מרגישים מקופחים.

חיים כץ: יכול להיות שמשטרת ישראל צודקת ב-90% מהפעמים, אבל מה קורה ב-10% הנוספים?

חיים כץ: אני רוצה לדעת, מה נעשה בפועל למען ה-10% של הגברים שנפגעים?

חיים כץ: מה המשטרה והחברה עושות על מנת ש-10% או 5% של הגברים לא יהיו מקופחים?

רונית לב ארי: בקריירה שלי נתקלתי בהרבה מאוד מקרים של מעצרים של נשים ושל פתיחת תיקים לנשים על שריטה של אישה.

רונית לב ארי: העבודה היא עבודה מקצועית.

רונית לב ארי: גברים מתאבדים יותר מנשים, אבות שקולים מתאבדים יותר מאמהות שקולות.

רונית לב ארי: התאבדות זאת סוג של אלימות.

רז משגב: מפעילים על הגברים טרור, ואחר כך אתם אומרים שזאת התעללות.

נורית זיו: אני מבקשת שיובאו הנתונים מידי משרד הבריאות ומשרד הרווחה, על מנת שנראה את התמונה הכללית של הנושא הזה.

דבורה איציק: אני רוצה להביא נתונים מבתי החולים, נתונים שיהיה קשה לומר עליהם כי הם מזויפים.

רז משגב: זה לא העניין.

דבורה איציק: אתה מדבר על נתונים מזויפים.

חיים כץ: את צודקת, הנשים נפגעות יותר.

חיים כץ: השאלה היא, מה עושים לנשים הפוגעות.

חיים כץ: אני לא רוצה עכשיו לשמוע כמה נפגעו.

חיים כץ: את צודקת.

חיים כץ: הנשים נפגעות פי 200 מגברים.

חיים כץ: השאלה היא, האם משטרת ישראל לא מטפלת בגברים שנפגעים.

גיל רונן: אתה רואה את היחס.

גיל רונן: גם שגבר שמתאבד הוא לא בסדר.

גיל רונן: אלה אנשים אטומים לחלוטין.

חיים כץ: אני לא מרגיש טוב עם הצד של המשטרה.

חיים כץ: כנראה שיש לכם מה להסתיר.

נורית זיו: אני עונה בנתונים מול הדברים שנאמרים פה.

חיים כץ: את מדברת אלי ולא אליהם.

חיים כץ: כשמישהו מגיע לחקירה במשטרה, הוא עונה לשאלות.

חיים כץ: פה את באה לוועדה, אני שואל ואת עונה להם.

נורית זיו: אני מציגה עובדות שיש בידי.

פיני זוהר: היא מוליכה אותך שולל.

חיים כץ: אתם אומרים מה שאתם רוצים והן את מה שהן רוצות.

חיים כץ: שום דבר לא נאמר פה לגופו של עניין.

חיים כץ: אני שואל, האם אתם באמת נותנים כיסויי לאותם 2% גברים חריגים.

חיים כץ: אני שואל, האם אתם נותנים העדפה לנשים שפוגעות?

נורית זיו: לא.

פיני זוהר: אדוני היו"ר, אני רוצה להודיע לך, כי קצינת המשטרה, נורית זיו, מוליכה אותך שולל בנתונים שלה.

פיני זוהר: הנתונים שהיא מוסרת הם שקריים.

פיני זוהר: היא מוליכה שולל את כל הוועדה הזאת.

פיני זוהר: את האדם שהיו צריכים להביא לכאן, לא הביאו.

פיני זוהר: אני מדבר על נצ"מ פיני יחזקאלי.

פיני זוהר: הוא כתב בפירוש, כי מעל 50% הן תלונות סרק.

פיני זוהר: לא טופלה אף תלונת סרק עד היום, ולכן גברת נורית זיו מתפתלת.

פיני זוהר: היום מיד נטפלים לגבר ומוציאים אותו מהבית.

פיני זוהר: במשטרת ישראל יש ליקוי מאורות.

פיני זוהר: מדובר במשטרה מושחתת ביסודה.

פיני זוהר: אני אחלק לכם נתונים ששערותיכם יסמרו.

פיני זוהר: בכל תלונה נטפלים לגברים ומוציאים אותם אוטומטית מהבית.

פיני זוהר: אשתי פגעה בי פעמיים באופן פיזי, והתיקים נסגרו כאשר לא היתה תשתית ראייתית.

פיני זוהר: אני מבקש שהוועדה תקבל החלטה, שיקום צוות לבדיקת הנושא, כולל נציגים שלנו, נציגי הנשים ומשטרת ישראל.

פיני זוהר: צריך לקבוע שלא יהיו מעצרים אוטומטיים, לא יהיה הרחקה מהבית כאשר אין תשתית ראייתית.

פיני זוהר: רבע מחברי הכנסת ופנו לשר המשטרה, על מנת לשנות את המצב.

פיני זוהר: במשטרת ישראל יש תיק על שמי אצל ניצב דנינו, שצריך להיפגש איתנו על מנת לשנות את המצב הקיים.

נורית זיו: זה לא נכון.

פיני זוהר: אני מבקש, שמכאן תצא החלטה להקים צוות בדיקה שיכלול את נציגי הגברים ונציגי הנשים ונציגי משטרת ישראל, על מנת לחשוב על דרכי פעולה.

פיני זוהר: ההשלכות של הוצאת גברים מביתם, הן הרסניות.

פיני זוהר: הילדים גדלים לפשע, לסמים וזנות.

פיני זוהר: אני מבקש שתצא מכאן קריאה למשטרת ישראל, שתגיד שהיא טעתה.

פיני זוהר: גברים אלימים צריכים טיפול, אבל גם נשים.

פיני זוהר: הנתונים מראים, כי לאורך השנים 100,000 איש נזרקו מביתם.

פיני זוהר: רונית, אנחנו מכירים מהעבר הרחוק.

פיני זוהר: יש מקום לשיתוף פעולה, ואני קורא לשיתוף פעולה.

פיני זוהר: צריך לקום צוות, שישנה את המצב הקיים.

פיני זוהר: אני מוקיע את תלונות השווא שמוגשות למשטרה.

פיני זוהר: צריך להפסיק את המצב הזה.

פיני זוהר: זכות הזכאות לאדם, שאין תשתית ראייתית נגדו, עומדת ברומו של עולם.

פיני זוהר: אדם הוא חף מפשע כל עוד לא הוכח אחרת.

פיני זוהר: היום אדם מורחק מהבית מייד כאשר האישה אומרת שהוא תקף אותה.

פיני זוהר: המצב הזה חייב להיפסק לאלתר, מייד.

נורית זיו: את הקטע של השחיתות, אני משאירה לפרוטוקול.

נורית זיו: הנתונים נלקחו מנתוני המשטרה.

נורית זיו: תוך כדי דיבורים הועברו לאדוני דברים כתובים בנוגע להתעללות של קטינים בתוך המשפחה.

נורית זיו: אני מבינה שהאנשים כאן עברו חוויות כאלה ועל כן הם מעורבים כל כך.

נורית זיו: אני משתדלת להסתכל על עובדות ארציות.

נורית זיו: בנוגע להתעללות בקטינים בתוך המשפחה, אני יכולה לומר כי יש 1,455 תיקים נגד אבות ו-824 תיקים נגד אמהות.

חיים כץ: הוועדה תפנה למשטרת ישראל, ותבקש לקבל נתונים שמעניינים את הוועדה, ולא את מה שאתם רוצים לספר.

חיים כץ: אנחנו רוצים לבקש נתונים על אותו אחוז אחד של הנשים הפוגעות ולא על 99% של הנשים הנפגעות.

חיים כץ: אני מאמין, שמשטרת ישראל עושה עבודה טובה בקשר ל-99% הנשים הנפגעות, ולא עושה עבודה טובה מספיק בנוגע לאחוז האחד של הנשים הפוגעות.

נורית זיו: על סמך מה אדוני קבע זאת?

חיים כץ: אנחנו נבקש נתונים, והוועדה תתכנס פעם נוספת.

חיים כץ: תודה רבה, הישיבה נעולה.